Dečja prava

Dečja prava utvrđena su Konvencijom o pravima deteta.

Jedno od njih je pravo da dete živi sa roditeljima i da se roditelji staraju o njemu. Često čujemo kako su tek rođeno dete ostavili ispred crkve ili u kontejneru. Kakvi su to ljudi koji tako postupaju? Zašto ne omoguće detetu ono najbolje za njega- da odrasta uz svoje roditelje?

Dete ima parvo na zaštitu od nasilja u porodici. Zašto to ne važi za svu decu? Neka deca su svedoci nasilja ili trpe batine i uvrede koje često bole više od batina.

Sa ovim je povezano i pravo deteta da se čuje njegovo mišljenje o svim pitanjima koja ga se tiču. U nekim sredinama deca se ne pitaju za mišljenje, odrasli odlučuju o svemu. Detetu kažu da ćuti, nazivaju ga pogrdnim imenima, kažu mu da se ne meša i da nema pravo na mišljenje. Ima pravo i mora da mu se dozvoli da ga iskaže!

Živimo sa roditeljima, okruženi ljubavlju i srećni smo. Oni, kao i nastavnici u školi, žele da čuju naše mišljenje i ono se uvažava. Zato želimo da nijednom detetu ova prava ne budu uskraćena!

Nikolina Trnavac, učenica 7.razreda